

**Салалық арттырушы коэффициенттерді бекіту туралы**

***Күшін жойған***

Қазақстан Республикасы Үкіметінің 2008 жылғы 9 маусымдағы N 548 Қаулысы. Күші жойылды - Қазақстан Республикасы Үкіметінің 2015 жылғы 10 қыркүйектегі № 762 қаулысымен

      Ескерту. Күші жойылды - ҚР Үкіметінің 10.09.2015 № 762 қаулысымен (алғашқы ресми жарияланған күнінен кейін күнтізбелік он күн өткен соң қолданысқа енгізіледі).

      Қазақстан Республикасының 2007 жылғы 15 мамырдағы Еңбек кодексінің 15-бабының 16) тармақшасына сәйкес Қазақстан Республикасының Үкіметі **ҚАУЛЫ ЕТЕДІ:**

      1. Ауыр жұмыстарда, еңбек жағдайлары зиянды (ерекше зиянды), қауіпті жұмыстарда істейтін қызметкерлердің ең төмен еңбекақы стандартын есептеуге арналған салалық арттырушы коэффициенттер:

      1) тау-кен металлургия саласында-кемінде 1,8;

      2) машина жасау саласында - 1,1-ден 1,3-ке дейін;

      3) көмір өнеркәсібі саласында - 1,7-ден 4-ке дейін;

      4) химия өнеркәсібінде - 1,5;

      5) мұнайгаз саласында - 1,8;

      6) құрылыс саласында - 1,5;

      7) электр энергетикасы саласында - 2,0;

      8) теміржол саласында - 1,05-тен 1,25-ке дейін болып бекітілсін.

      Ескерту. 1-тармаққа өзгеріс енгізілді - ҚР Үкіметінің 2008.11.03 N 1002 (2009.01.01 бастап қолданысқа енгізіледі), 2010.07.29 N 761 (қолданысқа енгізілу тәртібін 2-т. қараңыз), 2011.06.25 N 709 (алғашқы ресми жарияланған күнінен бастап күнтізбелік он күн өткен соң қолданысқа енгізіледі), 2011.12.28 N 1618 (алғашқы ресми жарияланған күннен бастап күнтізбелік он күн өткен соң қолданысқа енгізіледі), 2012.09.19 N 1220 (алғашқы ресми жарияланған күнінен бастап күнтізбелік он күн өткен соң қолданысқа енгізіледі) Қаулыларымен.

      2. Осы қаулы ресми жарияланған күнінен бастап он күнтізбелік күн өткен соң қолданысқа енгізіледі.

*Қазақстан Республикасының*

*Премьер-Министрі                                  К. Мәсімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК